Stiftelsen for offentlig utsmykning i Newport News, Virginia, innbød henne til å medvirke i konkurransen om utsmykningen til det temmelig nye Christopher Newport University. Sannes laget to modeller til konkurransen: Én i larvikitt og én i marmor, som hun vant med. Skulpturen skal pryde universitetets inngangspart og være dets logo. «Elements» symboliserer forholdet mellom universitetet og studentene, nye idéer og ny vind som gir kraft til seilene.